Mikrotoitaine
Mikrotoitaine (ingl micronutrient) on toitaine, mis ei vabasta energiat ja mida elusorganism vajab väga väikeses koguses. Mikrotoitained on mineraalained ja vitamiinid. Elusorganism vajab mikrotoitaineid normaalseks elutegevuseks (areng, kasv ja/või paljunemine) ja normaalsete metabolismiprotsesside toetuseks. Kestev mikrotoitainete defitsiit võib organismile kahjulik ning koguni ohtlik olla, põhjustades organismis haiguslikke seisundeid.